CELEX: 62015CN0399
Language: et
Date: 2015-07-23 00:00:00
Title: Kohtuasi C-399/15 P: Vichy Catalán, S.A. 23. juulil 2015 esitatud apellatsioonkaebus Üldkohtu (kolmas koda) 25. juuni 2015. aasta määruse peale kohtuasjas T-302/15: Vichy Catalán versus Siseturu Ühtlustamise Amet (kaubamärgid ja tööstusdisainilahendused) – Hijos de Rivera (Fuente Estrella)

7.12.2015   
            
            
               ET
            
            
               Euroopa Liidu Teataja
            
            
               C 406/13
            
         Vichy Catalán, S.A. 23. juulil 2015 esitatud apellatsioonkaebus Üldkohtu (kolmas koda) 25. juuni 2015. aasta määruse peale kohtuasjas T-302/15: Vichy Catalán versus Siseturu Ühtlustamise Amet (kaubamärgid ja tööstusdisainilahendused) – Hijos de Rivera (Fuente Estrella)
   (Kohtuasi C-399/15 P)
   (2015/C 406/14)
   Kohtumenetluse keel: hispaania
   
      Pooled
   
   
      Apellant: Vichy Catalán, S.A. (esindaja: advokaat R. Bercovitz Álvarez)
   
      Teised menetlusosalised: Siseturu Ühtlustamise Amet (kaubamärgid ja tööstusdisainilahendused) ja Hijos de Rivera (Fuente Estrella)
   
      Apellandi nõuded
   
   
               —
            
            
               Tühistada vaidlustatud määrus, asendades selle otsusega, milles tunnistatakse vastuvõetavaks hagi, mille apellant esitas Üldkohtule kohtuasjas T-302/15;
            
         
               —
            
            
               mõista käesoleva apellatsioonkaebusega kaasnevad kohtukulud välja mis tahes poolelt, kes asub vaidlustatud kohtumäärust kaitsma.
            
         
      Väited ja peamised argumendid
   
   Üldkohtu (kolmas koda) määrus, millega jäeti hagi vastuvõetamatuse tõttu läbi vaatamata, on õigusvastane järgmistel põhjustel:
   
               1.
            
            
               Rikutud on Euroopa Kohtu põhikirja artiklit 45 (hagi ei aegu, kui on tõendatud, et esinevad ettenägematud asjaolud või vääramatu jõud) kahest aspektist:
               
                           a.
                        
                        
                           määrus tehti ilma, et apellandile oleks antud aega tõendada, et esinevad ettenägematud asjaolud või vääramatu jõud, mis põhjustasid hagi paberversiooni hilinenult esitamise. Seetõttu ei olnud apellandil võimalik ennast kaitsta; ja
                        
                     
                           b.
                        
                        
                           kõnealuses kohtuasjas esinesid ettenägematud asjaolud.
                        
                     
         
               2.
            
            
               Kodukorra artikli 43 lõiget 6 on tõlgendatud vääralt.
            
         
               3.
            
            
               1. juulil 2015 jõustunud kodukorra uusi sätteid on tagasiulatuvalt kohaldatud apellandi kahjuks olukorrale, mille suhtes oleks pidanud kehtima varasem kodukord.